அதிக விலைக்கு மின்சாரம் வாங்குவதற்காகத் தான் உடன்குடி திட்டத்தில் தாமதம் ஏற்படுவதாக கற்பனையான குற்றச்சாட்டை கருணாநிதி கூறியுள்ளார். அதிக விலைக்கு மின்சாரம் கொள்முதல் செய்வதற்கு ஒப்பந்தம் போட்டவரே கருணாநிதி தான். அதாவது, ஜி.எம்.ஆர். நிறுவனத்துடன் 12.9.1996 அன்றும், பி.பி.என். நிறுவனத்துடன் 3.1.1997 அன்றும், மதுரை பவர் நிறுவனத்துடன் 21.5.1998 அன்றும், சாமல்பட்டி நிறுவனத்துடன் 22.5.1998 அன்றும் தி.மு.க. ஆட்சியில் ஒப்பந்தங்கள் போடப்பட்டுள்ளன. இவை தான், தனியார் உற்பத்தி செய்யும் அதிக விலை மின்சார நிறுவனங்கள் ஆகும்.